section_heading: Povijest
paragraph_text: Kao i većina albuma Tunnel of Love, "Tougher Than the Rest" snimljena je u Springsteenovu kućnom studiju zvanom Thrill Hill East, između siječnja i svibnja 1987. s nekoliko članova E Street Banda. Na ovoj pjesmi, Springsteen je svirao nekoliko instrumenata, a pratili su ga Danny Federici na orguljama i Max Weinberg na perkusijama. Iako originalno nije napisana kao rockabilly pjesma, konačna verzija ima sporiji i metodičniji ritam.